cyanic-selkie/wikianc huggingface dataset:
เครย์ฟิช
เครย์ฟิชกับมนุษย์
นอกจากนี้แล้วในปัจจุบัน ยังมีการนิยมนำมาเลี้ยงในตู้ปลาเป็นสัตว์น้ำสวยงามอีกด้วย ทั้งวงศ์ Astacoidea และวงศ์ Parastacoidea โดยเฉพาะอย่างยิ่งในชนิด Procambarus clarkii ที่มีรูปร่างดูบึกบึน แข็งแกร่ง มีการพัฒนาสายพันธุ์จนมีสีสันที่หลากหลาย จากเดิมที่สีตามธรรมชาติ คือ สีแดง กลายมามีสีที่หลากหลาย เช่น สีฟ้า, สีน้ำเงิน, สีน้ำเงินเข้ม, สีขาว หรือ สีส้มและ สีแดงเข้ม เป็นต้น ซึ่งสำหรับในประเทศไทย เครย์ฟิชชนิดนี้มีการเลี้ยงกันมานานแล้วไม่ต่ำกว่า 20 ปี ในชื่อของ "กุ้งแดง" หรือ "กุ้งญี่ปุ่น" สำหรับในตัวที่มีสีสันหลากหลายออกไปตามที่ได้กล่าวมา ก็เรียกชื่อต่าง ๆ กันไปตามสี เช่น "ไบร์ออเรนจ์", "อิเล็คทริคบลู", "กุ้งฟ้า" หรือ "สโนว์ไวท์" เป็นต้น และต่อมาได้มีการนำเครย์ฟิชชนิด P. clarkii แพทเทิร์นสีแบบ "โกสต์" มาผสมกับแพทเทิร์นสี แบบ "ไบรท์" (สีส้ม) จนเกิดเป็น "โกสต์ส้ม" โดยนักพัฒนาสายพันธุ์กุ้งชาวไทย ซึ่งทำให้นักเพาะกุ้งต่างประเทศ ให้ความสนใจกันมาก และ ในปัจจุบัน เครย์ฟิชชนิด P. clarkii แพทเทิร์นสีต่าง ๆ เพิ่มมามากขึ้นมาเรื่อย ๆ และ มีชื่อการค้าที่แตกต่างกันไป เช่น "วัว", "ด่าง", "ตันโจ" และกลายเป็นสัตว์เลี้ยงสวยงามที่ได้รับความนิยมอย่างมาก โดยในต้นปี พ.ศ. 2560 มีการซื้อขายเครย์ฟิชโกสต์ด่างวัวตัวหนึ่งที่จังหวัดนครปฐมด้วยราคาสูงถึงหนึ่งล้านบาท
สำหรับในวงศ์ Parastacoidea สายพันธุ์ที่นิยมเลี้ยงกันก็ได้แก่ Cherax quadricarinatus และ C. tenuimanus เพราะมีสีสันที่หลากหลายในตัวเดียวกัน ทั้งสีฟ้า, สีน้ำตาลอมเขียว หรือ สีน้ำตาลเข้ม เป็นต้น ในประเทศไทยนิยมเรียกว่า "กุ้งเรนโบว์" และชนิด C. sp. "zebra" ซึ่งเป็นชนิดที่ยังไม่ได้รับการตั้งชื่อสายพันธุ์ มีสีสันลำตัวที่สวยงาม มีสีดำเป็นเงาสลับกับลายปล้องสีขาวอมส้ม ก้ามสีขาว ในบางตัวอาจมีก้ามสีน้ำเงินหรือสีม่วงสวยงาม ซึ่งนิยมเรียกว่า "กุ้งม้าลาย" หรือ "กุ้งซีบร้า" และจากความนิยมที่พุ่งขึ้นสูงนี้ทำให้เครย์ฟิชกลายมาเป็นปัญหาเรื่องสิ่งแวดล้อมเกี่ยวกับเอเลียนสปีชีส์ ทำให้ในกลางปี พ.ศ. 2560 กรมประมงได้สั่งห้ามนำเข้าเครย์ฟิชทุกชนิด และผู้ที่เพาะเลี้ยงทุกรายต้องขึ้นทะเบียนอย่างถูกต้อง และห้ามปล่อยลงแหล่งน้ำธรรมชาติโดยเด็ดขาด หากฝ่าฝืนมีโทษปรับถึง 1–2 ล้านบาท
นอกจากนี้แล้ว ในโรงงานผลิตเบียร์แห่งหนึ่งทางตอนใต้ของสาธารณรัฐเช็ก ได้ใช้เครย์ฟิชเป็นตัววัดคุณน้ำธรรมชาติจากแหล่งธรรมชาติเพื่อใช้ในการผลิตเบียร์ โดยใช้เครื่องอินฟาเรด-ไบโอเซนเซอร์ติดที่ตัวเครย์ฟิชจำนวน 3 ตัว และปล่อยลงในน้ำที่จะใช้ผลิตเป็นเบียร์ เพื่อดูการเต้นของหัวใจและการเคลื่อนไหวของเครย์ฟิชผ่านการประมวลผลโดยคอมพิวเตอร์ โดยใช้เวลาเพียงแค่ 3 นาทีเท่านั้น ก็จะทราบว่าน้ำนั้นมีสิ่งปนเปื้อนหรือไม่ โดยอุปกรณ์ตัวนี้ปัจจุบันได้ทำการจดลิขสิทธิ์สิ่งประดิษฐ์แล้ว
ทาโซแบคแตม
ทาโซแบคแตม (Tazobactam)
ริตา เฮย์เวิร์ท
ริตา เฮย์เวิร์ท (Rita Hayworth; 17 ตุลาคม ค.ศ. 1916 – 14 พฤษภาคม ค.ศ. 1987) หรือชื่อเกิด มาร์การิตา คาร์เมน แคนซิโน (Margarita Carmen Cansino) เป็นนักแสดง นักเต้น ชาวอเมริกัน ประสบความสำเร็จในช่วงคริสต์ทศวรรษ 1940 เป็นหนึ่งในนักแสดงแถวหน้าของยุค แสดงในภาพยนตร์ 61 เรื่อง มากกว่า 37 ปี สื่อขนานนามเธอว่า "เทพธิดาแห่งความรัก" (The Love Goddess) เธอยังเป็นนางแบบรูปติดผนังแถวหน้าของเหล่าบรรดาทหารจีไอในช่วงสงครามโลกครั้งที่สอง
เฮย์เวิร์ทเป็นที่รู้จักจากการแสดงในภาพยนตร์ปี ค.ศ 1946 แนวฟิล์มนัวร์เรื่อง Gilda แสดงคู่กับเกล็นน์ ฟอร์ด เธอยังเป็นที่รู้จักจากการแสดงในเรื่อง Only Angels Have Wings (1939), The Lady from Shanghai (1947), Pal Joey (1957) และ Separate Tables (1958) เฟรด แอสแตร์ซึ่งแสดงกับเธอในภาพยนตร์สองเรื่อง คือ You'll Never Get Rich (1941) และ You Were Never Lovelier (1942) ได้บอกว่าเธอเป็นคู่เต้นที่โปรด เธอยังแสดงใน Cover Girl (1944) ร่วมกับจีน เคลลี
ปี ค.ศ. 1980 เฮย์เวิร์ทป่วยเป็นโรคอัลไซเมอร์ ทำให้เธอเสียชีวิตในวัย 68 ปี จากการเสียชีวิตของเธอทำให้ผู้คนในสมัยนั้นที่ยังไม่รู้จักโรคนี้ได้รู้จักมากขึ้น
อ้างอิง
19161987
ไซก์
ไซก์ (Psych) เป็นภาพยนตร์ชุดแนวสืบสวน-ขบขันอเมริกัน ออกอากาศทางเครือข่ายยูเอสเอเนตเวิร์ก ตั้งแต่ปี ค.ศ. 2006 และเป็นภาพยนตร์ชุดที่มียอดผู้ชมสูงสุดมาตั้งแต่เริ่มออกฉายในปีแรก นำแสดงโดยเจมส์ โรเดย์ รับบทเป็น ชอว์น สเปนเซอร์ นักสืบเอกชนที่รับงานเป็นที่ปรึกษาคดีอาชญากรรมให้กับกรมตำรวจแซนตาบาร์บารา แคลิฟอร์เนีย สเปนเซอร์เป็นคนช่างสังเกต และจะไขปัญหาคดีฆาตกรรมทุกคดีได้จากรายละเอียดเล็กน้อยที่ทุกคนมองข้าม แต่จะแสร้งทำเป็นว่ามีพลังจิตที่ทำให้มองเห็นภาพการเกิดเหตุการณ์ สเปนเซอร์มีคู่หูชื่อ เบอร์ตัน "กัส" กัสเนอร์ (รับบทโดย ดูเล ฮิลล์)  ซีรีส์เรื่องนี้มักได้รับการเปรียบเทียบกับเรื่อง มังก์ (นักสืบจิตป่วน) ภาพยนตร์ชุดแนวสืบสวนที่ออกอากาศทางช่องเดียวกัน รับบทโดยโทนี ชาลู ที่ออกอากาศมาก่อนหน้า
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสุพรรณบุรี
ไซก์
ภาพยนตร์ชุดนี้มีชื่อภาษาไทยว่า สืบสะแด่ว แสบคูณสอง เมื่อออกอากาศทางช่องยูนิเวอร์แซล ใช้ชื่อว่า ร่างทรงจิตป่วน  ปัจจุบันออกอากาศมาแล้ว 8 ฤดูกาล รวมทั้งสิ้น 121 ตอน
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองสุพรรณบุรี และอำเภอดอนเจดีย์ (เฉพาะตำบลไร่รถ)
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภออู่ทอง อำเภอสองพี่น้อง (เฉพาะตำบลทุ่งคอก เทศบาลตำบลทุ่งคอก ตำบลหนองบ่อ และตำบลบ่อสุพรรณ) และอำเภอดอนเจดีย์ (เฉพาะตำบลสระกระโจมและเทศบาลตำบลสระกระโจม)
เขตเลือกตั้งที่ 5
เขตการเลือกตั้งที่ 5 ประกอบไปด้วยอำเภอด่านช้าง อำเภอเดิมบางนางบวช และอำเภอหนองหญ้าไซ (เฉพาะตำบลหนองราชวัตร ตำบลแจงงาม ตำบลหนองขาม และตำบลทัพหลวง)
ท่าฉลอม (เพลง)
เพลง ท่าฉลอม เป็นเพลงยอดนิยม ชื่อเพลงหมายถึง ตำบลท่าฉลอม อำเภอเมือง จังหวัดสมุทรสาคร บ้านเกิดของ ชาลี อินทรวิจิตร ผู้ประพันธ์ มีเนื้อหากล่าวถึง ความในใจของชายหนุ่มชาวประมงในท่าฉลอม ต่อหญิงสาวใน ตำบลมหาชัย ซึ่งอยู่คนละฝั่ง ประพันธ์คำร้องโดย ชาลี อินทรวิจิตร เรียบเรียงทำนองโดย สมาน กาญจนะผลิน ต้นฉบับขับร้องโดย ชรินทร์ นันทนาคร ใน พ.ศ. 2504
ประวัติ
ชาลี อินทรวิจิตร เขียนถึงที่มาและแรงบันดาลใจในการแต่งไว้ในหนังสือ บันเทิง บางที ชาลี อินทรวิจิตร ว่า
... ก็ใกล้แค่นี้เอง ใช่ ท่าฉลอม ใกล้แค่นี้เอง
“แต่มันไกลหัวใจแกมากใช่ไหม หง่า พี่ไม่เคยเห็นแกแต่งเพลงให้บ้านเราสักเพลงเลย ดีแต่ไปแต่งให้บ้านอื่น เมืองอื่น ทุ่งรวงทอง งี้ แสนแสบ งี้ กว๊านพะเยา เอย สาวนครชัยศรี เอย” ผมทะลุกลางปล้องขึ้นทันที “อ้าว ทำไมล่ะ ผมจะแต่งเพลงให้แฟนผมมั่งไม่ได้เหรอ ศรินทิพย์ เขาเป็นสาวนครชัยศรี นะ” “แล้วท่าฉลอมล่ะ มันเล็กมากใช่ไหม แกถึงแต่งไม่เป็น” พี่สาวผมว่า “พี่อิจฉาเพลงล่ะซี” ผมพูดเบาๆ แบบเปรยๆ ไม่ได้ตั้งใจ “ใช่ ฉันขี้อิจฉา ก็ยังดีกว่า คนหัวใจป่าช้าอย่างแก ไม่รู้คุณค่า ไม่รักแผ่นดินถิ่นเกิด เคยทำอะไรให้บ้านเราชื่นใจมั่งหรือเปล่า แก น่ะ”
หลังจากนั้น ครูชาลี อินทรวิจิตร ก็เดินทางไปที่ท่าเรือ เพื่อจะข้ามมายังฝั่งจังหวัดสมุทรสาคร ก็มีโอกาส ได้สนทนากับ ลุงเย็น นายท้ายเรือในเย็นวันนั้น จึงได้รับรู้ถึงเรื่องราวของ หนุ่มชาวตังเกชาวท่าฉลอม ที่หลงรักสาวมหาชัย ที่ชื่อ พยอม จนทำให้ ครูชาลี อินทรวิจิตร แต่ง เพลงท่าฉลอม ออกมาจนฮิตติดปากกันไปทั่ว และ เป็นเพลงอมตะ มาจนปัจจุบันนี้
“... กระแสคลื่นอันคลุ้มคลั่ง หรือจะขลังเท่ามนต์แห่งความรัก ที่ไอ้หนุ่มผิวทองแดง เพิ่งจะรู้จัก เริ่มจะริรัก ไหนจะมีปลาที่คัดแล้วว่าดี ผูกติดเอวอยู่ 2 – 3 ตัว ไหนจะเอาเสื้อผ้าผูกเทินหัวไว้ไม่ให้เปียก แต่ความรักมันรออยู่ มันจึงว่ายตัดคลื่นปราดเปรียวเป็นฉลามกล้า ไปสู่ฝั่งมหาชัย เพราะ แม่พยอม หอมหัวใจ รอคอยอยู่แล้ว... ชีวิต ไอ้หนุ่มตังเก ดำเนินไปในความรักได้ไม่ช้าไม่นาน สาวพยอม ก็ถูกพรากจากฝั่งมหาชัย ไปเป็นดอกไม้ประดับหูชายอื่นเมืองอื่นเสียแล้ว ความรักของ ไอ้หนุ่มชาวเล เหมือนพายุผ่านไปชั่วแล่น ไม่เห็นหน แต่พี่รักพยอมเหมือนรักทะเล นะ ที่ต้องเห็นต้องทนอยู่ตลอดชาติ ชั่วลมหายใจ ผมก็ได้เพลงท่าฉลอมไว้ในใจท่อนหนึ่งว่า 'พี่อยู่ไกลถึงท่าฉลอม แต่พี่ไม่ตรอม เพราะรักพยอมยามยาก' ซึมเศร้าไปกับคำเล่าของลุง ..."
การ์ตูนเน็ตเวิร์ค
การ์ตูนเน็ตเวิร์ค (Cartoon Network) เป็นช่องสถานีโทรทัศน์เคเบิลของสหรัฐอเมริกา ภายใต้การบริหารของระบบแพร่สัญญาณเทอร์เนอร์ ซึ่งแพร่ภาพการ์ตูนแอนิเมชันเป็นหลัก การ์ตูนเน็ตเวิร์คเริ่มต้นเมื่อวันที่ 1 ตุลาคม พ.ศ. 2535
ค่ายการ์ตูนเน็ตเวิร์ค สตูดิโอ (Cartoon Network Studios)
(*) เดิมเป็นการ์ตูนของค่ายอื่น โดยค่ายการ์ตูนเน็ตเวิร์ค สตูดิโอ รับช่วงมาทำต่อ
การ์ตูนพัฒนาร่วม
(*) มีฉายในสาขาเอเชียตะวันออกเฉียงใต้ แต่ไม่มีฉายในสาขานี้ (#) มีฉายในสาขาเอเชียตะวันออกเฉียงใต้ แต่ไม่มีฉายในไทย
การ์ตูนเน็ตเวิร์คแบ่งตามสาขา
การ์ตูนเน็ตเวิร์ค แพร่ภาพในประเทศต่างๆทั่วโลกในรูปแบบของตัวเอง เช่น
กลุ่มภาษาแชสตา
Shastan หรือ Sastean คือกลุ่มภาษาที่ประกอบด้วยสี่ภาษา ซึ่งทั้งหมดได้สูญแล้ว ในสมัยก่อนได้มีการพูดใน ทางเหนือของแคลิฟอร์เนียและทางใต้ของโอเรกอน ประกอบด้วย
ภาษา Konomihu เป็นภาษาที่ปรากฏมีความแตกต่างจากภาษาอื่นมากที่สุดในกลุ่มภาษา Shastan ส่วนภาษา Okwanuchu นั้นอาจจะเป็นสำเนียงหนึ่งของภาษา Shasta ซึ่งเป็นที่ทราบกันว่าภาษา Shasta มีสำเนียงถิ่นอยู่จำนวนหนึ่ง ตระกูลภาษานี้ได้สูญแล้ว ซึ่ง Shesta เป็นภาษาสุดท้าย โดยในช่วงคริสต์ทศวรรษ 1980 ได้มีรายงานว่ามีผู้พูดภาษานี้ซึ่งเป็นผู้สูงอายุทั้งหมด 3 คน
ภาษา Shestan มักจะถูกจัดในภาษา Hokan
ประเทศนอร์เวย์ในพาราลิมปิกฤดูร้อน 2016
ประเทศนอร์เวย์ เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาตินอร์เวย์เป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 25 คนใน 10 ชนิดกีฬา
กรีฑา
ผลการแข่งขันดังนี้ :
วังลักษมีวิลาศ (วโฑทรา)
วังลักษมีวิลาศ ในวโฑทรา รัฐคุชราต ประเทศอินเดีย เป็นวังที่สร้างขึ้นโดยตระกูลมหาราชาคายกวาฑ (Gaekwad) แห่งมราฐา ผู้ปกครองรัฐพโรทา มีเมเจอร์ชารลส์ แมนท์ เป็นสถาปนิกหลักของวัง วังนั้นสร้างขึ้นมาด้วยลักษณะของสถาปัตยกรรมฟื้นฟูอินโด-ซาราเซน สร้างขึ้นโดย มหาราชาสยาจีราว คายกวาฑ ที่สาม เมื่อปี 1890 เงินทุนก่อสร้าง £180,000 (₹27,00,000)
เป็นที่รู้จักกันดีว่าวังแห่งนี้มีขนาดใหญ่ และเป็นที่อยู่ส่วนบุคคลที่มีพื้นที่ใหญ่ที่สุดจนถึงปัจจุบัน ด้วยขนาดราวสี่เท่าของพระราชวังบักกิงแฮม ในลอนดอน สหราชอาณาจักร ในขณะที่ก่อสร้าง วังแห่งนี้ถือว่ามีความทันสมัยที่สุด ทั้งข้าวของเครื่องใช้และลิฟต์โดยสาร ภายในก่อสร้างขึ้นโดยเลียนแบบบ้านคันทรี่แบบยุโรปขนาดใหญ่ ในปัจจุบันวังนี้ยังคงเป็นที่อยู่ของราชวงศ์ซึ่งคงความสำคัญต่อประชาชนของวโฑทรา วังมีพื้นที่ 500 เอเคอ์ะมีอาคารประกอบอีกมากมาย เช่น แอลวีพีแบนเควทส์และคอนเวนชั่นส์, วังโมตีพอค และ อาคารพิพิธภัณฑ์ฟาเตหสิงห์
แอซาโดลลอฮ์ แอแลม
แอซาโดลลอฮ์ แอแลม (24 กรกฎาคม ค.ศ. 1919 – 14 เมษายน ค.ศ. 1978) เป็นนักการเมืองชาวอิหร่านและนายกรัฐมนตรีอิหร่านระหว่างปี 1962 ถึง 1964 และเป็นรัฐมนตรีกระทรวงราชสำนักในปี 1967 ถึง 1977 และประธานมหาวิทยาลัยปาห์ลาวีอีกด้วย
วอลเลย์บอลชายชิงแชมป์ยูโรเปียนลีก 2015
วอลเลย์บอลชายชิงแชมป์ยูโรเปียนลีก 2015 (2015 Men's European Volleyball League) เป็นครั้งที่ 12 ของการแข่งขัน จัดขึ้นในเมืองวาลบ์จิก ประเทศโปแลนด์ ระหว่างวันที่ 3 กรกฎาคม – 9 สิงหาคม ในรอบคัดเลือก ส่วนรอบสุดท้าย จัดในระหว่างวันที่ 13–14 สิงหาคม
ในรอบชนะเลิศทีมชาติสโลวีเนียชนะทีมชาติมาซิโดเนีย 3–0
เมเจอร์ลีกซอกเกอร์ ฤดูกาล 2015
เมเจอร์ลีกซอกเกอร์ ฤดูกาล 2015 เป็นการแข่งขันเมเจอร์ลีกซอกเกอร์ ฤดูกาลที่ 20 เริ่มต้นฤดูกาลวันที่ 6 มีนาคม ค.ศ. 2015 มีทีมเข้าร่วมแข่งขันในลีก 20 ทีม โดยมี 17 ทีมจากสหรัฐอเมริกา และ อีก 3 ทีมมาจากประเทศแคนาดา
ทีมและชุดแข่งขัน
หมายเหตุ: อาดิดาสเป็นผู้สนับสนุนชุดแข่งขันในทุกทีม
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดเพชรบูรณ์ พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 6 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดเพชรบูรณ์
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองเพชรบูรณ์ (เฉพาะเทศบาลเมืองเพชรบูรณ์ ตำบลชอนไพร เทศบาลตำบลวังชมภู ตำบลนาป่า ตำบลตะเบาะ ตำบลนายม ตำบลบ้านโตก ตำบลวังชมภู ตำบลสะเดียง ตำบลน้ำร้อน ตำบลป่าเลา ตำบลห้วยสะแก ตำบลบ้านโคก ตำบลระวิง และตำบลดงมูลเหล็ก)
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอเมืองเพชรบูรณ์ (เฉพาะเทศบาลตำบลท่าพล ตำบลท่าพล เทศบาลตำบลนางั่ว และตำบลห้วยใหญ่) อำเภอหล่มสัก (เฉพาะเทศบาลเมืองหล่มสัก ตำบลบุ่งน้ำเต้า ตำบลตาลเดี่ยว ตำบลบ้านกลาง ตำบลวัดป่า ตำบลช้างตะลูด ตำบลหนองไขว่ ตำบลบ้านไร่ ตำบลลานป่า ตำบลปากดุก และตำบลบุ่งคล้า) และอำเภอเขาค้อ
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอหล่มเก่า อำเภอน้ำหนาว และอำเภอหล่มสัก (เฉพาะตำบลปากช่อง ตำบลบ้านโสก ตำบลฝายนาแซง ตำบลบ้านติ้ว ตำบลหนองสว่าง ตำบลห้วยไร่ ตำบลน้ำเฮี้ย ตำบลน้ำก้อ ตำบลสักหลง ตำบลน้ำชุน ตำบลท่าอิบุญ และตำบลบ้านหวาย)
ซัลทามิซิลลิน
ซัลทามิซิลลิน (Sultamicillin) เป็นยาปฏิชีวนะในรูปแบบสำหรับรับประทานที่ผสมระหว่างยาปฏิชีวนะสองตัว คือ แอมพลิซิลลิน/ซัลแบคแตม ประกอบด้วยแอมพลิซิลินในรูปที่เป็นเอสเทอร์ และซัลแบคแตม เครื่องหมายการค้าของยาชนิดนี้มีหลายแบบเช่น Saltum และ Unasyn
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
เขตเลือกตั้งที่ 4
เขตการเลือกตั้งที่ 4 ประกอบไปด้วยอำเภอชนแดน อำเภอวังโป่ง และอำเภอหนองไผ่ (เฉพาะเทศบาลตำบลหนองไผ่ เทศบาลตำบลนาเฉลียง เทศบาลตำบลเฉลียงทอง ตำบลห้วยโป่ง ตำบลยางงาม ตำบลหนองไผ่ และเทศบาลตำบลบัววัฒนา)
เขตเลือกตั้งที่ 5
เขตการเลือกตั้งที่ 5 ประกอบไปด้วยอำเภอบึงสามพัน อำเภอหนองไผ่ (เฉพาะเทศบาลตำบลบ่อไทย ตำบลเพชรละคร ตำบลกองทูล ตำบลวังท่าดี ตำบลบ้านโภชน์ ตำบลวังโบสถ์ ตำบลท่าแดง และตำบลท่าด้วง) และอำเภอวิเชียรบุรี (เฉพาะตำบลสามแยก ตำบลซับน้อย ตำบลโคกปรง ตำบลซับสมบูรณ์ และตำบลบึงกระจับ)
เขตเลือกตั้งที่ 6
เขตการเลือกตั้งที่ 6 ประกอบไปด้วยอำเภอศรีเทพ และอำเภอวิเชียรบุรี (เฉพาะเทศบาลตำบลวิเชียรบุรี เทศบาลตำบลพุเตย ตำบลพุเตย ตำบลพุขาม ตำบลท่าโรง ตำบลภูน้ำหยด ตำบลสระประดู่ ตำบลวังใหญ่ ตำบลน้ำร้อน ตำบลยางสาว และตำบลบ่อรัง)
คลองท่าลาด
คลองท่าลาด เป็นคลองธรรมชาติในจังหวัดฉะเชิงเทรา เกิดจากคลองสาขาคือคลองสียัดและคลองระบม ไหลมารวมกันที่ตำบลเกาะขนุน อำเภอพนมสารคาม ไหลผ่านอำเภอราชสาส์น ไปลงแม่น้ำบางปะกงในบริเวณที่เรียกว่า "ปากน้ำโจ้โล้" หรือ "ปากน้ำเจ้าโล้" ในตำบลปากน้ำ อำเภอบางคล้า มีความยาว 47 กิโลเมตร
ประวัติ
บริเวณปากน้ำโจ้โล้เป็นชุมชนโบราณเป็นที่ตั้งชุมชนเมือง ในอดีตมีอำนาจควบคุมทรัพยากรตลอดลำน้ำท่าลาดเชื่อมโยงถึงบริเวณคลองระบมและคลองสียัด เป็นชุมชนเมืองการค้าของป่า มีเรือพ่อค้าจีนและพ่อค้าอื่น ๆ จอดเรียงรายอย่างคับคั่ง มีประวัติศาสตร์ระบุว่าพระยาตากตีฝ่าวงล้อมของพม่าออกจากกรุงศรีอยุธยา ได้เดินทัพผ่านแขวงเมืองนครนายก แขวงเมืองปราจีนบุรี และมาปะทะกับพม่าบริเวณปากน้ำโจ้โล้ กองกำลังพระยาตากรบชนะพม่าซึ่งมีกำลังเหนือกว่าและได้หยุดพักรี้พลบริเวณนี้
ตลอดแนวคลองท่าลาดปรากฏหลักฐานทางโบราณคดีมากมายที่เป็นการยืนยันได้ถึงความเป็นชุมชนขนาดใหญ่มาตั้งแต่ก่อนสมัยอยุธยา ได้แก่ หลัง พ.ศ. 1000 มีชุมชนบ้านเมืองโบราณหลายแห่งตั้งแต่บ้านเกาะขนุนถึงบ้านท่าเกวียน เป็นต้น เป็นเมืองโบราณที่มีอายุร่วมสมัยทวารวดี นอกจากนั้นบริเวณปากน้ำโจ้โล้ยังเคยเป็นที่ตั้งของเมืองฉะเชิงเทราก่อนที่จะมีการสร้างเมืองใหม่เมื่อ พ.ศ. 2377
ในปัจจุบันพื้นที่บริเวณลุ่มคลองท่าลาดประกอบอาชีพทำการเกษตร มีการกระจุกตัวของโรงงานอุตสาหกรรมในตำบลพนมสารคาม ตำบลเขาหินซ้อน และตำบลเกาะขนุน อำเภอพนมสารคาม
ฝายท่าลาด
คลองท่าลาด มีการผันน้ำเข้าสู่ระบบชลประทานผ่านฝายท่าลาด ดูแลโดย ฝ่ายส่งน้ำและบำรุงรักษาที่ 3 โครงการชลประทานฉะเชิงเทรา สำนักงานชลประทานที่ 9 กรมชลประทาน ผันน้ำด้วยการก่อสร้างอาคารฝายปิดกั้นลำน้ำเพื่อเบี่ยงทิศทางการไหลของน้ำไปยังคลองชลประทานส่งน้ำสายหลัก ซึ่งมีความยาวรวม 44.9 กิโลเมตร ทำหน้าที่ส่งน้ำไปยังพื้นที่ชลประทานพื้นที่ 160,125 ไร่ ซึ่งอยู่ในจังหวัดฉะเชิงเทรา 5 อำเภอ และจังหวัดชลบุรี 1 อำเภอ ประกอบไปด้วยกลุ่มผู้ใช้น้ำชลประทานพื้นฐาน 139 กลุ่ม กลุ่มบริหารการใช้น้ำชลประทาน 33 กลุ่ม อาศัยน้ำต้นทุนมาจากอ่างเก็บน้ำคลองระบบ และอ่างเก็บน้ำคลองสียัด ใช้เวลาในการส่งน้ำจากต้นคลองส่งน้ำหลักไปยังปลายคลองระยะเวลา 4 ชั่วโมง
พงศกร เมตตาริกานนท์
พงศกร เมตตาริกานนท์ (เกิด 25 กุมภาพันธ์ พ.ศ. 2535) ชื่อเล่น เต้ย เป็นนักแสดงชาวไทย สังกัดบริษัทแอนเชียนส์เอนเตอร์เทน และสถานีวิทยุโทรทัศน์ไทยทีวีสีช่อง 3 มีผลงานที่เป็นที่รู้จักจากละครเรื่อง คุณชายรัชชานนท์, บางระจัน, ซ่อนรักกามเทพ และภาพยนตร์ พันท้ายนรสิงห์
ประวัติ
พงศกร เมตตาริกานนท์ เกิดที่จังหวัดอำนาจเจริญ (ขณะนั้นคืออำเภออำนาจเจริญ จังหวัดอุบลราชธานี) เป็นบุตรคนโตจากทั้งหมดสามคนของพิชาญ ลี้ประกอบบุญ กับอุศนา เมตตาริกานนท์ ครอบครัวเป็นเจ้าของโรงสีข้าว มีน้องสองคนคืออรอุมา (ชื่อเล่น ตวง) และธนาต์ (ชื่อเล่น ตัง) ตามลำดับ ทั้งนี้เขาเป็นหลานของธนา เมตตาริกานนท์ อดีตรองประธานสภาผู้แทนราษฎร
เขาสำเร็จการศึกษาระดับประถมศึกษาจากโรงเรียนอนุบาลอำนาจเจริญ, ระดับมัธยมศึกษาจากโรงเรียนอำนาจเจริญ และปริญญาตรีจากคณะนิเทศศาสตร์ มหาวิทยาลัยกรุงเทพ ภาควิชาโฆษณา
เต้ย พงศกรเริ่มต้นเข้าสู่วงการบันเทิงโดยเข้าร่วมการประกวดโครงการ "The ldol Project 2" เมื่อปี พ.ศ. 2554 ซึ่งเป็นการประกวดหาพระเอก-นางเอกหน้าใหม่ของช่อง 3 ซึ่งสามารถคว้าตำแหน่ง "Top of The Idol" โดยปัจจุบัน เขาเป็นนักแสดงในสังกัดบริษัทออลสตาร์เอนเตอร์เทนเมนต์
ผลงานพิธีกร
ออนไลน์
เจย์ พาร์ก
พัก แจ-บ็อม (เกิด 25 เมษายน ค.ศ. 1987) หรือชื่อในการแสดงว่า เจย์ พาร์ก (Jay Park) เป็นแร็ปเปอร์ นักร้อง นักเต้น นักแต่งเพลงชาวเกาหลีใต้ อดีตสมาชิกทูพีเอ็ม ซึ่งเป็นบอยแบนด์เกาหลีใต้ แจ-บ็อมยังได้เป็นหัวหน้าวงด้วย ปัจจุบันหลังจากประกาศลาออกจากวง และมีมินิอัลบั้มในฐานะศิลปินเดี่ยว โดยมีกลุ่มบีบอย Art of movement (AOM) ให้การสนับสนุน
ประวัติ
พัก แจ-บ็อม เกิดและเติบโตที่เมืองเอ็ดมอนส์ ซีแอตเทิล รัฐวอชิงตัน ประเทศสหรัฐอเมริกา มีชื่อเล่นเรียกแตกต่างกันไป เช่น Jaebi, J-Bum, Fresh Beezy นับถือศาสนาคริสต์ นิกายเพรสไบทีเรียน เป็นอดีตนักร้องและหัวหน้าวงทูพีเอ็ม แจ-บ็อมพูดภาษาอังกฤษเป็นภาษาหลัก  มีความสามารถพิเศษในการเต้นบีบอย ร้องและแต่งท่อนแร็ป
แจ-บ็อมผ่านการทดสอบความสามารถที่ลอสแอนเจลิส สหรัฐอเมริกา (JYP U.S. Audition Selection 2005) เพียงคนเดียว โดยพัคจินยอง ประธานบริษัทเจวายพีได้ชมการทดสอบความสามารถของแจ-บ็อมด้วยตนเอง และเป็นคนนำตัวเขามาที่เกาหลีใต้จากการคัดเลือกทั่วประเทศอเมริกา ก่อนมารวมกลุ่มเป็นบอยกรุ๊ป แรกเริ่มแจ-บ็อมเข้าบริษัทเจวายพีเพื่อเป็นนักร้องแรปและเต้นบีบอย เขาเรียนร้องเพลงและภาษาเกาหลีเป็นระยะเวลา 4 ปี แต่ถึงตอนนี้ยังพูดเกาหลีได้ไม่คล่องนัก แม่ของเขาเป็นผู้ที่สนับสนุนให้เขาเข้ารับการทดสอบความสามารถ หลังจากที่เขาตัดสินใจที่จะไม่เข้าศึกษาต่อในระดับอุดมศึกษา ปัจจุบันหลังจากประกาศลาออกจากวง และกลับไปอยู่บ้านเกิดที่ซีแอตเทิล แจ-บ็อมใช้เวลาว่างในการฝึกซ้อมเพิ่มพูนความสามารถด้านดนตรี ออกไปแข่งขันบีบอยในนามของกลุ่ม Art of Movement (AOM) มีสมาชิกคือ เจย์, โทนี่, จูเนียร์, Phe LaRoc, เฮฟ, ชาช่า, Neil, กิล, บาวเซอร์, แดเนียล
ช่วงต้นเดือนกันยายน 2552 หลังจากเกิดกระแสวิพากษ์วิจารณ์อย่างรุนแรงที่แจ-บ็อมเคยแสดงความคิดเห็นในเชิงลบต่อประเทศเกาหลีและชาวเกาหลีไว้เมื่อ 4 ปีที่ผ่านมา เขาก็ได้ออกเอกสารเปิดผนึกเพื่อขอโทษในวันเดียวกันแต่ก็เกิดกระแสร้อนแรงอย่างต่อเนื่อง ทำให้แจ-บ็อมตัดสินใจลาออกจากวงอย่างเป็นทางการในที่สุด เมื่อวันที่ 8 กันยายน พ.ศ. 2552
ปัจจุบัน เจย์ พาร์ก เป็น CEO ของค่าย AOMG ที่ตนเองก่อตั้งขึ้นมากับ Chacha Malone สมาชิก AOMG มีสมาชิกในค่าย คือ Gray Loco Elo DJ.Pumpkin DJ.Wegun Hep Junggoon.Hoody ล่าสุดคือ Yugyeom สมาชิกวง Got7 และยังมี Simon Dominic อดีตสมาชิก Supreme Team เป็น CO-CEO เมื่อเดือน กรกฎาคม 2561  Simon Dominicได้มีการลาออกจากการเป็น CO-CEO และยกตำแหน่งให้แก่ DJ.Pumpkin แทน
เกียวกูองโฮโซ
เกียวกูองโฮโซ หรือ "การออกอากาศพระสุรเสียง" เป็นการออกอากาศ "พระราชดำรัสว่าด้วยการสิ้นสุดสงครามมหาเอเชียบูรพา"  ของจักรพรรดิฮิโระฮิโตะแห่งจักรวรรดิญี่ปุ่น ทางระบบวิทยุกระจายเสียง โดยทรงประกาศต่อชาวญี่ปุ่นว่ารัฐบาลญี่ปุ่นได้ยอมรับปฏิญญาพ็อทซ์ดัม ซึ่งต้องการให้ทหารญี่ปุ่นยอมจำนนอย่างไม่มีเงื่อนไขเพื่อยุติสงครามโลกครั้งที่สอง พระราชดำรัสดังกล่าวได้รับการเผยแพร่เมื่อเที่ยงวันตามเวลามาตรฐานญี่ปุ่น วันที่ 15 สิงหาคม พ.ศ. 2488 หลังจากยุทธการโอะกินะวะ การทิ้งระเบิดปรมาณูถล่มฮิโระชิมะและนะงะซะกิ และการประกาศสงครามต่อญี่ปุ่นของสหภาพโซเวียต
พระราชดำรัสของจักรพรรดิฮิโระฮิโตะอาจถือได้ว่าเป็นครั้งแรกในประวัติศาสตร์ที่จักรพรรดิญี่ปุ่นมีพระราชดำรัสแก่สามัญชน แม้ว่าจะเป็นพระราชดำรัสผ่านแผ่นเสียงก็ตาม พระราชดำรัสดังกล่าวเผยแพร่ในรูปแบบทางการและใช้ภาษาญี่ปุ่นที่ค่อนข้างพ้นสมัยซึ่งใช้กันในราชสำนักจักรพรรดิแต่โบราณ นอกเหนือจากนั้น พระราชดำรัสของจักรพรรดิฮิโระฮิโตะมิได้หมายความถึงการยอมจำนนโดยตรง แต่ตรัสว่าพระองค์ได้พระราชทานคำแนะนำแก่รัฐบาลในการยอมรับข้อตกลงของปฏิญญาพอตสดัมทั้งหมด สิ่งทำให้เกิดความสับสนในหมู่ผู้ฟังจำนวนมากซึ่งไม่ทราบว่าญี่ปุ่นได้ยอมจำนนหรือพระจักรพรรดิทรงเรียกร้องให้ประชาชนต่อต้านการรุกรานของข้าศึกต่อไป คุณภาพเสียงที่ต่ำของการออกอากาศวิทยุ เช่นเดียวกับภาษาอย่างเป็นทางการที่ใช้กันในราชสำนัก เป็นสิ่งที่ทำให้เกิดความสงสัย
การออกอากาศ
พระราชดำรัสนี้มิได้ถูกนำออกอากาศโดยตรง แต่เป็นการเล่นเสียงจากแผ่นเสียงซึ่งได้มีการบันทึกไว้จากพระราชวังหลวงในระหว่างวันที่ 13-14 สิงหาคม พ.ศ. 2488 ทหารญี่ปุ่นหลายฝ่ายไม่เห็นด้วยกับการที่สมเด็จพระจักรพรรดิกำลังจะยุติสงคราม เนื่องจากพวกเขาถือว่าเป็นการทำให้ประเทศเสื่อมเสียเกียรติยศอย่างยิ่ง ไม่นานหลังจากนั้น นายทหารนับพันนายก็พยายามบุกเข้าไปในพระราชวังหลวงในเย็นวันที่ 14 สิงหาคม เพื่อทำลายแผ่นเสียงนี้ (เหตุการณ์นี้ต่อมาเรียกว่า อุบัติการณ์คิวโจ (Kyūjō Jiken) หรือ "เหตุกบฎในพระราชวัง") แต่แผ่นเสียงได้ถูกลักลอบนำออกจากพระราชวังหลวงไปก่อนแล้ว โดยถูกซุกซ่อนไว้ในในตะกร้าซักผ้า ทำให้สามารถนำไปออกอากาศได้ในวันรุ่งขึ้น
เพื่อบรรเทาความสับสน ในตอนสรุปของพระราชดำรัส ผู้ประกาศวิทยุได้ประกาศอย่างชัดเจนว่าพระราชดำรัสของสมเด็จพระจักรพรรดิหมายความว่า ญี่ปุ่นกำลังจะยอมจำนน ตามข้อมูลของนักหนังสือพิมพ์ชาวฝรั่งเศส โรเบิร์ต กิลเลน ผู้ซึ่งอาศัยอยู่ในโตเกียว ณ ขณะนั้น บันทึกไว้ว่า หลังจากผู้ประกาศได้สรุปพระราชดำรัสแล้ว ชาวญี่ปุ่นจำนวนมากก็เกลับไปอยู่บ้านหรือสำนักงานธุรกิจของตนเองเป็นเวลาหลายชั่วโมง เพื่อที่จะซึมซับและไตร่ตรองความสำคัญของประกาศนั้นอย่างเงียบ ๆ
หลังการออกอากาศบันทึกพระสุรเสียงทรงมีพระราชดำรัสดังกล่าว แผ่นบันทึกเสียงที่ใช้ในการออกอากาศได้สูญหายไปท่ามกลางความโกลาหลหลังการประกาศยอมจำนน แต่ช่างเทคนิคคนหนึ่งของสถานีวิทยุได้ทำสำเนาไว้อย่างลับ ๆ ซึ่งต่อมาได้ส่งมอบให้หน่วยงานของฝ่ายผู้ยึดครองญี่ปุ่น และเป็นต้นฉบับของสำเนาเสียงที่ปรากฏอยู่จนถึงทุกวันนี้
ใจความสำคัญ
เนื้อหาหลักของกระแสพระราชดำรัสคือการประกาศการยอมจำนนของญี่ปุ่นโดยจักรพรรดิฮิโระฮิโตะ อย่างไรก็ตาม คำศัพท์ที่ปรากฏในพระราชดำรัสดังกล่าวเป็นศัพท์สูง ฟังเข้าใจได้ยากยิ่ง คนญี่ปุ่นจำนวนไม่น้อยในสมัยนั้นก็ยังไม่แน่ใจในความหมายที่แท้จริงในทันที และจากเนื้อความทั้งหมดที่สมเด็จพระจักรพรรดิทรงประกาศ แม้ว่าเนื้อหาหลักคือการยอมจำนนของญี่ปุ่น แต่ก็ไม่มีส่วนใดเลยที่ระบุคำว่า “ยอมแพ้”
เนื้อความที่สื่อว่าญี่ปุ่นยอมแพ้ตามพระราชดำรัสของสมเด็จพระจักรพรรดิคือ
และท้ายที่สุด พระองค์ตรัสถ้อยคำที่มีชื่อเสียงว่า: "แต่ถึงอย่างไรก็ตาม เราจะต้องดำเนินไปตามกระแสแห่งกาลเวลา อดทนในสิ่งที่เหลือจักทานทน ข่มกลั้นในสิ่งที่ยากจักข่มกลั้น เพื่อถากถางปูทางสู่มหาสันติภาพอันจักยั่งยืนสืบไปนับพันปี"
ทั้งนี้ เนื้อหาในพระราชดำรัสได้แปลเป็นภาษาอังกฤษและและออกอากาศไปยังดินแดนโพ้นทะเลของฝ่ายสัมพันธมิตรในเวลาเดียวกันโดย ฮิระกะวะ ทะดะอิชิ (平川唯一) โดยที่ประเทศสหรัฐอเมริกานั้น คณะกรรมาธิการการสื่อสารของรัฐบาลกลางสหรัฐอเมริกา (Federal Communications Commission: FCC) ได้บันทึกเสียงการออกอากาศครั้งนี้ไว้ และคำแปลภาษาอังกฤษของพระราชดำรัสนี้ได้มีการตีพิมพ์เนื้อหาทั้งหมดในหนังสือพิมพ์ The New York Times.
เนื้อความในพระราชดำรัสโดยละเอียด
ท้ายเอกสารบันทึกพระราชดำรัสดังกล่าว ทรงลงพระปรมาภิไธยกำกับดังนี้
ต่อจากนั้นเป็นรายชื่อของคณะเสนาบดีผู้ลงนามเป็นพยาน รวม 17 คน
คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ
คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ เป็นหน่วยงานระดับคณะ ในสังกัดมหาวิทยาลัยเทคโนโลยีพระจอมเกล้าพระนครเหนือ เริ่มเปิดทำการเรียนการสอนเมื่อปี พ.ศ. 2507 ในชื่อวิทยาลัยเทคนิคพระนครเหนือ(เทคนิคไทย-เยอรมัน)ซึ่งเกิดจากความร่วมมือระหว่างรัฐบาลไทยและรัฐบาลสหพันธ์สาธารณรัฐเยอรมัน ต่อมาในปี พ.ศ. 2514 ซึ่งเป็นปีที่วิทยาลัยเทคนิคพระนครเหนือได้เปลี่ยนฐานะมาเป็น สถาบันเทคโนโลยีพระจอมเกล้า วิทยาเขตพระนครเหนือ คณะวิศวกรรมศาสตร์จึงได้ถูกจัดตั้งอย่างเป็นทางการ
ภาควิชาและหลักสูตรที่เปิดสอน
คณะวิศวกรรมศาสตร์ของมหาวิทยาลัยเทคโนโลยีพระจอมเกล้าพระนครเหนือ เป็น 1 ใน 8 ของคณะวิศวกรรมศาสตร์ที่เก่าแก่ที่สุดของประเทศไทย เรียงลำดับตามการก่อตั้งดังนี้ จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยขอนแก่น สถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยสงขลานครินทร์ และ มหาวิทยาลัยเชียงใหม่
คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ ถือว่าเป็นคณะวิศวกรรมศาสตร์ที่มีชื่อเสียงและผลิตวิศวกรที่มีคุณภาพมากที่สุดแห่งหนึ่งของประเทศไทย และเป็นที่ยอมรับอย่างสูงในระดับสากล โดยมีภาควิชาและหลักสูตรที่เปิดสอนดังนี้
สิงห์คู่ จอมสังหาร
สิงห์คู่ จอมสังหาร ( Heroes Two, Kung Fu Invaders) เป็นภาพยนตร์กำลังภายในสัญชาติฮ่องกง ที่ออกฉายในปี ค.ศ. 1974 กำกับโดย จาง เช่อ นำแสดงโดย ฟู่ เซิง และ เฉิน กวนไถ้
คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ
อาคารภายในคณะวิศวกรรมศาสตร์
คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ มีอาคารต่างๆ ดังนี้ สำนักงานคณะบดี ภาควิชาวิศวกรรมไฟฟ้าและคอมพิวเตอร์ ภาควิชาวิศวกรรมอุตสาหการ ห้องบรรยายรวม ภาควิชาวิศวกรรมการผลิต ภาควิชาวิศวกรรมเครื่องกลและการบินอวกาศ ภาควิชาวิศวกรรมไฟฟ้าและคอมพิวเตอร์ ภาควิชาวิศวกรรมไฟฟ้าและคอมพิวเตอร์ ภาควิชาวิศวกรรมอุตสาหการ ภาควิชาวิศวกรรมเคมี ภาควิชาวิศวกรรมวัสดุและเทคโนโลยีการผลิต ภาควิชาวิศวกรรมขนถ่ายวัสดุและโลจิสติกส์ ห้องบรรยายรวม ภาควิชาวิศวกรรมโยธา ภาควิชาวิศวกรรมเครื่องมือวัดและอิเล็กทรอนิกส์ ห้องบรรยายรวม
สิงห์คู่ จอมสังหาร
เนื้อเรื่องย่อ
ราชสำนักแมนจู สั่งทำลายล้างวัดเส้าหลินและสั่งฆ่าลูกศิษย์ทั้งหมด แต่ยังมีบางส่วนสามารถหลบหนีมาได้ หง ซีกวน หนึ่งในลูกศิษย์เส้าหลินและเป็นจอมยุทธที่ทางแมนจูต้องการตัวเป็นอย่างมาก ถูกตามล่าโดย เชอ-กัง ขุนพลแมนจู ในครั้งหนึ่งถูกลูกน้องของเชอ-กัง ล้อมจับ และในระหว่างการต่อสู้ ปึง ซีเง็ก จอมยุทธแห่งเส้าหลินอีกคนหนึ่ง ผ่านมาพบเข้าเกิดเข้าใจผิดคิดว่า หงซีกวนเป็นโจรร้าย และได้ต่อสู้กับหงซีกวนจนจับกุมส่งให้ทางการแมนจูไปได้ หงซีกวนถูกคุมขังอย่างแน่นหนาและถูกทรมานให้บอกว่าลูกศิษย์เส้าหลินคนอื่นอยู่ที่ไหน ปึงซีเง็ก เมื่อรู้ความจริงในภายหลังรู้สึกเสียใจอย่างมาก จึงบุกเข้าไปช่วยหงซีกวนด้วยตัวคนเดียว แต่พลาดจนเกือบถูกจับได้ในตอนหลัง ปึงซีเง็กและเหล่าจอมยุทธวางแผนปล้นคุกเพื่อช่วยหงซีกวนอีกครั้ง ในขณะที่ เชอ-กัง วางแผนจับกุมปึงซีเง็กและพวกพ้อง โดยสั่งประหารหงซีกวนต่อหน้าสาธารณชน ปึงซีเง็กและพวกพ้องต้องทำงานแข่งกับเวลาเพื่อช่วยเหลือหงซีกวน ให้ได้ สุดท้ายทั้งสองท้าสู้กับ เชอ-กัง และสามารถสังหาร เชอ-กังและลูกน้องทั้งหมดได้ในที่สุด
เทศบาลตำบลไร่ใหม่
เทศบาลตำบลไร่ใหม่ เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1–2, 6 และบางส่วนของหมู่ 3, 6 ตำบลไร่เก่า ในอำเภอสามร้อยยอด รวมไปถึงพื้นที่บางส่วนของหมู่ 2, 6 ตำบลสามกระทาย ในอำเภอกุยบุรี จังหวัดประจวบคีรีขันธ์ เดิมมีฐานะเป็นสุขาภิบาลไร่ใหม่ที่จัดตั้งขึ้นใน พ.ศ. 2512 ในท้องที่ตำบลสามกระทาย (เดิม) ในปี พ.ศ. 2518 ทางราชการได้จัดตั้งตำบลไร่ใหม่ขึ้นโดยแยกการปกครองบางส่วนจากตำบลสามกระทาย จึงมีพื้นที่ครอบคลุมสองตำบลจนปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลไร่เก่ามีประชากรทั้งหมด 7,761 คน
พื้นที่เทศบาลตำบลอยู่บริเวณทิศใต้ของอำเภอสามร้อยยอดและอยู่บริเวณทิศเหนือของอำเภอกุยบุรี อยู่ห่างจากที่ว่าการอำเภอสามร้อยยอด 8.4 กิโลเมตร และอยู่ห่างจากที่ว่าการอำเภอกุยบุรี 13.4 กิโลเมตร อยู่ห่างจากศาลากลางจังหวัดประจวบคีรีขันธ์ประมาณ 47.2 กิโลเมตร อยู่ห่างจากกรุงเทพมหานครประมาณ 244 กิโลเมตรตามทางรถยนต์ มีพื้นที่รับผิดชอบทั้งหมด 21.50 ตารางกิโลเมตรหรือคิดเป็น 13,437.5 ไร่ ลักษณะชุมชนเป็นชุมชนขนาดใหญ่หนาแน่นตามแนวถนนเพชรเกษมซึ่งมีพื้นที่เมืองต่อกันกับเทศบาลตำบลไร่เก่า มีสภาพเมืองที่กลมกลืนกับไร่เก่าจนเรียกได้ว่าคือเมืองเดียวกัน
ตำนานเดชนางพญางูขาว
ตำนานเดชนางพญางูขาว (The Sorcerer and the White Snake, จีนตัวเต็ม: 白蛇傳說之法海, จีนตัวย่อ: 白蛇传说之法海, พินอิน: Bái Shé Chuán Shuō Zhī Fǎ Hǎi) ภาพยนตร์แอ๊คชั่นแฟนตาซีสัญชาติฮ่องกงและจีน นำแสดงโดย หลี่ เหลียนเจี๋ย, หวง เซิงอี้, ชาร์ลีน ชอย, หลินฟง ออกฉายในกลางปี ค.ศ. 2011 กำกับการแสดงโดย เฉิน เสี่ยวตง
เรื่องย่อ
ที่เมืองหางโจว สี่เซียน ชายหนุ่มผู้เชี่ยวชาญเรื่องสมุนไพรปรารถนาจะเป็นแพทย์หวังช่วยผู้คน ทุกวันสี่เซียนจะขึ้นเขาไปเก็บสมุนไพร ใกล้กันนั้น ซูซู่ (ปิศาจงูขาว) และชิงชิง (ปิศาจงูเขียว) เป็นปิศาจงู 2 พี่น้องที่บำเพ็ญตบะมา 1,000 ปี กับ 100 ปี เห็นเข้า ซูซู่รักสี่เซียนทันทีและอยากใช้ชีวิตแบบมนุษย์ ชิงชิงนึกสนุกจึงแกล้งสี่เซียนให้ตกน้ำแต่ซูซู่ได้เข้าไปช่วยชีวิตเขาไว้ สี่เซียนจึงประทับใจในตัวนาง
ขณะเดียวกัน หลวงจีนฟาไห่ เจ้าอาวาสวัดจินซาง กับ เหนินเหริง ลูกศิษย์ ได้ตระเวนปราบปิศาจ และเก็บปิศาจไว้เพื่อให้บำเพ็ญตบะไปในทางที่ดีที่เจดีย์เหลยเฟิง ในงานเทศกาลเดือนเก้า ขณะปราบปิศาจค้างคาว เหนินเหริงได้พลาดท่าถูกปิศาจค้างคาวกัด และสี่เซียนก็ได้พบกับซูซู่อีกครั้งแต่สี่เซียนจำซูซู่ไม่ได้ นางทำให้เขาจำนางได้อีกครั้ง ต่อมาจึงได้แต่งงานกับนาง ส่วนเหนินเหริงได้กลายร่างเป็นปิศาจและหนีไป
ต่อมาปิศาจจิ้งจอกอาละวาด ชาวบ้านจึงบาดเจ็บและล้มตายด้วยฤทธิ์ของปิศาจที่ดูดเอาพลังชีวิตไป สี่เซียนปรุงยาขึ้นมารักษาชาวบ้าน โดยซูซู่ใช้ฤทธิ์ช่วย แต่นั่นทำให้นางต้องเสียพลังตบะไป เมื่อฟาไห่ดมยาที่สี่เซียนทำขึ้นพบว่ามีกลิ่นไอปิศาจ จึงรับรู้ได้และมอบกริชปราบปิศาจแก่สี่เซียน
วันหนึ่ง สี่เซียนได้ให้ซูซู่กินเหล้าขาวโดยไม่ได้ตั้งใจ ซึ่งมีฤทธิ์ในการปราบงู ซูซู่จึงแปลงร่างเป็นงูเหมือนเดิม ขณะเดียวกันฟาไห่ก็บุกเข้ามา สี่เซียนใช้กริชปราบปิศาจที่ฟาไห่มอบให้แทงซูซู่โดยไม่รู้ว่าเป็นซูซู่ เมื่อรู้ว่าเป็นซูซู่และนางอาจตายได้ จึงปีนเข้าไปในเจดีย์เหลยเฟิงเพื่อเอาหญ้าเซียนซึ่งเป็นของวิเศษชุบชีวิตคนตายให้ฟื้นขึ้นมาได้
เมื่อเจดีย์เหลยเฟิงขาดหญ้าเซียนที่เป็นตัวควบคุม เหล่าปิศาจก็หนีออกมาได้และเข้าสิงร่างสี่เซียน ฟาไห่จึงต้องทำพิธีไล่ปิศาจออกจากตัวโดยการรวมตัวกันสวดมนต์ ขณะเดียวกัน ซูซู่และชิงชิงก็ตามมาเอาตัวสี่เซียน การต่อสู้กันระหว่างมนุษย์และปิศาจจึงบังเกิดขึ้น และทำให้เกิดอุทกภัยน้ำท่วมวัดจินซางครั้งใหญ่เป็นพิบัติภัย
เบื้องหลัง
The Sorcerer and the White Snake เป็นภาพยนตร์แอ๊คชั่นแฟนตาซีทุนสร้างสูงถึง 200 ล้านเหรียญ ของฮ่องกงในระบบสามมิติ โดยดัดแปลงเนื้อหาจากนิทานพื้นบ้านเรื่อง นางพญางูขาว อันเป็นนิทานพื้นเมืองของเมืองหางโจวและทะเลสาบซีหูอันงดงาม ซึ่งเคยสร้างเป็นภาพยนตร์และซีรีส์ก่อนหน้านั้นมาแล้วหลายต่อหลายครั้ง
ในครั้งนี้ หลี่ เหลียนเจี๋ย นักแสดงนำของเรื่องได้ยอมลดค่าตัวลงครึ่งหนึ่ง เพื่อเป็นการตอบแทน เฉา เป่าจู ผู้อำนวยการสร้างที่เคยเป็นผู้สร้าง Once Upon A Time In China หรือ หวง เฟยหง ซึ่งทำให้เขาประสบความสำเร็จและมีชื่อเสียงขึ้นมาเมื่อกว่า 20 ปีก่อน พร้อมด้วยนักแสดงชั้นนำและรับเชิญอีกมาก ภาพยนตร์เริ่มถ่ายทำขึ้นเมื่อวันที่ 10 กันยายน ปี ค.ศ. 2010 สิ้นสุดลงเมื่อวันที่ 16 มกราคม ค.ศ. 2011 และเข้าฉายที่ฮ่องกงเมื่อวันที่ 29 กันยายน ปีเดียวกัน โดยในครั้งแรกนั้นชื่อภาษาอังกฤษจะใช้ชื่อว่า It's Love หรือ Madame White Snake
บริดเจอร์ตัน: วังวนรัก เกมไฮโซ
บริดเจอร์ตัน: วังวนรัก เกมไฮโซ (Bridgerton) เป็นโทรทัศน์ผ่านสัญญาณต่อเนื่องสร้างโดยคริส แวน ดูเซน ออกอากาศผ่านเน็ตฟลิกซ์ สร้างจากเค้าโครงหนังสือชุดของจูเลีย ควินน์ เป็นละครสคริปต์เรื่องแรกของโชนดาแลนด์สำหรับเน็ตฟลิกซ์ เรื่องราวเกี่ยวกับตระกูลบริดเจอร์ตันและตั้งอยู่ในโลกแห่งการแข่งขันในยุครีเจนซีของลอนดอน ในช่วงฤดูกาลทางสังคมที่หนุ่มสาวผู้สูงศักดิ์และผู้ดีที่กำลังมองหาคู่แต่งงานในสังคม
ฤดูกาลแรกเปิดตัวเมื่อวันที่ 25 ธันวาคม ค.ศ. 2020 ฤดูกาลที่สองเผยแพร่ในวันที่ 25 มีนาคม ค.ศ. 2022 ภายในเดือนเมษายน ค.ศ. 2021 ได้รับการประกาศสร้างต่อในฤดูกาลที่สามและสี่
ละครได้สร้างสถิติเป็นฤดูกาลที่สองของรายการที่มีผู้ชมแซงหน้าฤดูกาลแรกทำให้บริดเจอร์ตันเป็นแฟรนไชส์ต่อเอนเตอร์เทนเมนต์วีกลี
เรื่องย่อ
เป็นเรื่องราวในยุครีเจนซีของ 8 พี่น้องที่แน่นแฟ้นตระกูลบริดเจอร์ตันผู้สูงศักดิ์และมีอำนาจ ได้แก่ แอนโทนี, เบเนดิกต์, คอลิน, แดฟนี, เอลัวส์, ฟรานเชสกา, เกรกอรี และไฮยาซินธ์ ผู้นำสังคมชั้นสูงในลอนดอน เพื่อตามหาความรัก ที่รายล้อมไปด้วยเพื่อน และคู่แข่ง
รีชาร์ที่ 3 ดยุกแห่งนอร์ม็องดี
ริชาร์ดที่ 3 เป็นดยุคแห่งนอร์ม็องดีที่ครองราชย์ตั้งแต่เดือนสิงหาคม ค.ศ. 1026 จนเสียชีวิต การครองราชย์ช่วงสั้นๆ ของเขาเริ่มต้นด้วยการก่อกบฏของน้องชาย
ชีวประวัติ
ริชาร์ดที่ 3 เป็นบุตรชายคนโตของริชาร์ดที่ 2 แห่งนอร์ม็องดี ราวปี ค.ศ. 1020 ริชาร์ดถูกบิดาส่งไปบัญชาการกองทัพขนาดใหญ่เพื่อไปช่วยน้องเขย เรจินัลด์ ที่ต่อมาเป็นเคานต์แห่งเบอร์กันดี ซึ่งถูกบิชอปและเคานต์ อูกแห่งชาลง โจมตี จับกุม และคุมขัง
เมื่อริชาร์ดที่ 2 เสียชีวิตในเดือนสิงหาคม ค.ศ. 1026 บุตรชายคนโต ริชาร์ดที่ 3 กลายเป็นดยุคแห่งนอร์ม็องดี ไม่นานหลังจากขึ้นครองตำแหน่ง น้องชายของเขา รอแบร์ต์ ไม่พอใจกับมณฑลเยมัวส์บนพรมแดนนอร์ม็องดีที่ได้ จึงก่อกบฏต่อพี่ชาย เขาปิดล้อมเมืองฟาเลส แต่ไม่นานก็ถูกริชาร์ดจับกุมตัวได้ แต่ต่อมาก็ปล่อยตัวแลกกับการให้ปฏิญาณความจงรักภักดี ไม่นานหลังจากนั้นริชาร์ดสลายกองทัพและกลับไปรูอ็อง เมื่อเขาตายอย่างกระทันหัน ดัชชีถูกส่งต่อให้น้องชาย รอแบร์ต์ที่ 1
การแต่งงาน
ในเดือนมกราคม ค.ศ. 1027 เขาแต่งงานกับอาเดลาที่มีสายเลือดขุนนาง เธอมักถูกระบุตัวตนว่าเป็นอาเดลา พระธิดาคนรองของพระเจ้ารอแบร์ต์ที่ 2 แห่งฝรั่งเศสที่หลังจากริชาร์ดตายเมื่อวันที่ 6 สิงหาคม ค.ศ. 1027 ก็แต่งงานใหม่กับบาลด์วินที่ 5 เคานต์แห่งฟลานเดอร์ส์
ทายาท
การแต่งงานของริชาร์ดกับอาเดลาไม่มีทายาท
เขามีบุตรสองคนกับหญิงนิรนาม
วลาดิเมียร์ คอซลอฟ
โอเลจ โอเลกซานโดรวิจ พริวดิอูส (Oleg Aleksandrovich Prudius, Олег Александрович Прудиус; Олег Олександрович Прудіус, Oleh Oleksandrovych Prudius) เป็นนักมวยปล้ำอาชีพและนักแสดงชาวอเมริกันเชื้อสายรัสเซีย เขาได้รับการฝึกในมวยปล้ำฟรีสไตล์, รักบี้, อเมริกันฟุตบอล, แซมโบ, คิกบ็อกซิ่ง, ยูโด และศิลปะการต่อสู้ป้องกันตัวแบบผสม
ในปี 2008 คอซลอฟเปิดตัวกับ WWE ในเซอร์ไวเวอร์ซีรีส์ (2008)ได้ชิงแชมป์ WWE 3 เส้ากับทริปเปิลเอชและเจฟฟ์ ฮาร์ดี โดยก่อนปล้ำ เจฟฟ์ถูกลอบทำร้าย ทำให้กลายเป็นปล้ำเดี่ยว แต่ในระหว่างเอดจ์ที่ฉวยโอกาสปล้ำและถูกเปลี่ยนเป็น 3 เส้าแบบเดิม โดยเอดจ์คว้าแชมป์ไปได้ ในโนเวย์เอาท์ (2009)ได้ร่วมปล้ำแมตช์อิลิมิเนชั่น แชมเบอร์ชิงแชมป์ WWE โดยทริปเปิลเอชคว้าแชมป์ไปได้ ในปี 2010 คอซลอฟกับซานติโนได้คว้าแชมป์แท็กทีม WWEสมัยแรก โดยเอาชนะจัสติน เกเบรียลและฮีท สเลเตอร์ สมาชิกของกลุ่มเดอะเน็กซัส ในแมตช์แท็กทีม 4 เส้า ก่อนเสียแชมป์คืนในอิลิมิเนชั่น แชมเบอร์ (2011) ในสแมคดาวน์ (5 สิงหาคม 2011) คอซลอฟปล้ำแมตช์สุดท้ายแพ้ให้กับมาร์ก เฮนรี หลังแมตช์เฮนรีได้เอาเก้าอี้มาหนีบขาคอซลอฟ และกระโดดจากเชือกทับใส่ขาเต็มๆ ก่อนจะถูกไล่ออกจาก WWE ในเวลาต่อมา และไปปล้ำให้กับสมาคมอื่นก่อนจะเลิกปล้ำในปี 2012
รายชื่อแหล่งมรดกโลกในทวีปอเมริกา
มรดกโลก คือสถานที่ที่องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) คัดเลือกเพื่อแสดงว่าสถานที่นั้นมีความสำคัญทางวัฒนธรรมหรือธรรมชาติ รายชื่อด้านล่างคือรายชื่อแหล่งมรดกที่ตั้งอยู่ในทวีปอเมริกา ชื่อทางการเป็นชื่อที่ใช้ในการจดทะเบียนในบัญชีมรดกโลก ชื่อภาษาไทยเป็นชื่อที่แปลชื่อทางการโดยศูนย์ข้อมูลมรดกโลก กระทรวงวัฒนธรรม ปี คือปีที่ได้รับการขึ้นทะเบียนเป็นมรดกโลก
โดยรายชื่อมรดกโลกได้แบ่งตามภูมิภาคดังนี้
ประเทศโอมานในพาราลิมปิกฤดูร้อน 2016
ประเทศโอมาน เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติโอมานเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 1 ชนิดกีฬา
กรีฑา
ผลการแข่งขันดังนี้ :
พระราชวังดร็อตนิงฮ็อล์ม
พระราชวังดร็อตนิงฮ็อล์ม (Drottningholms slott) เป็นที่ประทับส่วนพระองค์ของพระบรมวงศานุวงศ์สวีเดน ตั้งอยู่ในดร็อตนิงฮ็อล์ม บนเกาะโลววน เทศบาลเอเคเรอ มณฑลสต็อกโฮล์ม และเป็นหนึ่งในพระราชวังหลวงของสวีเดน สร้างขึ้นครั้งแรกในปลายศตวรรษที่ 16 และเป้นที่ประทับฤดูร้อนของราขสำนักสวีเดนในศตวรรษที่ 18 ในปัจจุบัน นอกจากพระราชวังนี้จะเป็นที่ประทับส่วนพระองค์ของราชวงศ์แล้ว ยังคงเป็นสถานที่ท่องเที่ยวสำคัญชานเมืองสต็อกโฮล์มเช่นกัน
ชื่อ Drottningholm แปลตรงตัวว่า "Queen's islet" (เกาะเล็กเกาะน้อยของพระราชินี) และเป็นชื่อของอาคารหลังเดิมที่สร้างด้วยสถาปัตยกรรมเรเนสซองส์ ผลงานออกแบบของวิลเลิม โบย ที่ซึ่งก่อนหน้าเคยเป็นพระที่นั่งเดิมชื่อ โทร์เวซุนด์ (Torvesund)
คลองระบม
คลองระบม หรือ แควระบม เป็นลำน้ำธรรมชาติในจังหวัดฉะเชิงเทรา ในปัจจุบันมีต้นน้ำอยู่ที่อ่างเก็บน้ำคลองระบมในท้องที่ตำบลท่ากระดาน อำเภอสนามชัยเขต ลำคลองไหลไปทางทิศตะวันตกก่อนจะไปรวมกับคลองสียัดกลายเป็นคลองท่าลาดที่ตำบลเกาะขนุน อำเภอพนมสารคาม คลองระบมมีความกว้างเฉลี่ย 10 เมตร มีความยาว 33 กิโลเมตร
ด้วยสภาพสองฝั่งคลองที่มีกอไผ่และหวายอันเต็มไปด้วยหนามคม ผู้ล่องเรือล่องแพในคลองสายนี้จะถูกหนามไผ่หนามหวายเกี่ยวจนเกิดบาดแผล ผู้คนจีงเรียกคลองสายนี้ว่า "คลองระบม"
อ่างเก็บน้ำคลองระบม
กรมชลประทานได้ดำเนินการก่อสร้างอ่างเก็บน้ำคลองระบมเป็นอ่างเก็บน้ำขนาดกลาง ความจุ 40 ล้านลูกบาศก์เมตร ตั้งอยู่ที่ตำบลท่ากระดาน อำเภอสนามชัยเขต แล้วเสร็จตั้งแต่ พ.ศ. 2533
ยูโรคอปเตอร์ EC155
ยูโรคอปเตอร์ EC155 (Eurocopter EC155) ปัจจุบันคือ แอร์บัสเฮลิคอปเตอร์ H155 (Airbus Helicopters H155) เป็นเฮลิคอปเตอร์ขนส่งผู้โดยสารลําเลียงขนาดกลางระยะไกล ที่พัฒนาโดยยูโรคอปเตอร์ จากตระกูลโดแฟ็งสำหรับการบินพลเรือน ซึ่งเป็นอากาศยานเครื่องยนต์คู่ และสามารถบรรทุกผู้โดยสารได้ถึง 13 คน พร้อมกับลูกเรือ 1 หรือ 2 คน โดยขึ้นอยู่กับการกำหนดค่าของผู้ซื้อ เฮลิคอปเตอร์นี้วางตลาดสำหรับการขนส่งผู้โดยสาร, การสนับสนุนนอกชายฝั่ง, การขนส่งหมู่คณะวีไอพี และหน้าที่ขนส่งผู้บาดเจ็บ ในปี ค.ศ. 2015 EC155 ได้เปลี่ยนชื่อเป็น H155 อย่างเป็นทางการ ตามการเปลี่ยนชื่อองค์กรของยูโรคอปเตอร์ มาเป็นแอร์บัสเฮลิคอปเตอร์
ประจำการ
อากาศยานนี้ดำเนินการโดยเอกชน, บริษัท และผู้ให้บริการเช่าเหมาลำ นอกจากนี้ ยังดำเนินการโดยองค์กรของรัฐ ตลอดจนในฐานะการขนส่งนอกชายฝั่งสำหรับอุตสาหกรรมแก๊สและน้ำมัน
ดูเพิ่ม
การพัฒนาที่เกี่ยวข้อง
กรินเดิลวัลท์
กรินเดิลวัลท์ (Grindelwald) เป็นหมู่บ้านในอำเภออินเทอร์ลาเคิน-โอเบอร์ฮาสลี ในรัฐแบร์น ประเทศสวิตเซอร์แลนด์ หมู่บ้านแห่งนี้ตั้งอยู่ที่ระดับความสูง 1,034 เหนือระดับน้ำทะเล ในที่ราบขนาดใหญ่ลึกเข้าไปในหุบเขาทางตะวันออกเฉียงใต้ของเมืองอินเทอร์ลาเคินราว 20 กิโลเมตร กรินเดิลวัลท์เป็นจุดหมายปลายทางยอดนิยมในฤดูหนาว ชื่อหมู่บ้านนี้ปรากฏอยู่ในเอกสารเป็นครั้งแรกในปี ค.ศ. 1146 เมื่อพระเจ้าคอนราดที่ 2 แห่งเยอรมนีทรงอุทิศอาคารในกรินเดิลวัลท์ให้แก่อารามเมืองอินเทอร์ลาเคิน ภายในหมู่บ้านยังขุดพบเครื่องมือสมัยยุคหินใหม่ตลอดจนพบเหรียญโรมัน
เอเลนอร์แห่งนอร์ม็องดี
เอเลนอร์แห่งนอร์ม็องดี (Eleanor of Normandy) เป็นเคานเตสคู่สมรสแห่งฟลานเดอร์ส์
เกิดในช่วงระหว่างปี ค.ศ. 1011 ถึง ค.ศ. 1013 ในนอร์ม็องดี เธอเป็นบุตรสาวของริชาร์ดที่ 2 ดยุคแห่งนอร์ม็องดี กับภรรยา จูดิธแห่งบริตทานี เธอมีพี่น้องหญิงสองคนกับพี่น้องชายสามคน หนึ่งในนั้นคือรอแบร์ต์ที่ 1 ดยุคแห่งนอร์ม็องดี ที่มีบุตรชายนอกกฎหมายคือวิลเลียมผู้พิชิต หรือ พระเจ้าวิลเลียมที่ 1 แห่งอังกฤษ ในปี ค.ศ. 1017 ตอนที่เอเลนอร์ยังเด็ก มารดาของเธอ จูดิธ ตาย ริชาร์ดแต่งงานครั้งที่สองกับป็อปปาแห่งอ็องแวร์มู ทั้งคู่มีลูกด้วยกันอีกสองคน
ในปี ค.ศ. 1031 เธอแต่งงานเป็นภรรยาคนที่สองของบาลด์วินที่ 4 เคานต์แห่งฟลานเดอร์ส์ ที่แก่กว่าเธอราว 30 ปี เขามีบุตรชายและทายาท บาลด์วิน จากการแต่งงานครั้งแรกกับโอจีฟแห่งลักเซมเบิร์ก เอเลนอร์มีตำแหน่งเป็นเคานเตสแห่งฟลานเดอร์ส์หลังแต่งงานกับบาลด์วิน และทั้งคู่มีบุตรสาวด้วยกันหนึ่งคน
เอเลนอร์ตายในฟลานเดอร์ส์หลังปี ค.ศ. 1071 สามีของเธอตายในปี ค.ศ. 1035 สองปีหลังลูกคนเดียวของทั้งคู่เกิด
คาราบาว
คาราบาว (Carabao) เป็นวงดนตรีเพื่อชีวิตและยังเป็นตำนานเพลงเพื่อชีวิตที่มีชื่อเสียงโด่งดังและยังเป็นวงที่อมตะตลอดกาลของประเทศไทย โดยมี ยืนยง โอภากุล (แอ๊ด) เป็นหัวหน้าวง
ก่อตั้ง
วงคาราบาวเกิดจากการก่อตั้งโดยนักเรียนไทยที่กำลังศึกษาอยู่ที่สถาบันเทคโนโลยีมาปัว กรุงมะนิลาประเทศฟิลิปปินส์ 3 คน คือแอ๊ด - ยืนยง โอภากุล, เขียว - กิรติ พรหมสาขา ณ สกลนคร และ ไข่ - สานิตย์ ลิ่มศิลา ขึ้นที่นั่น ในปี พ.ศ. 2523 โดยคำว่า คาราบาว เป็นภาษาตากาล็อก คือภาษาพื้นเมืองของฟิลิปปินส์ แปลว่า ควาย หรือคนใช้แรงงาน ซึ่งทางฟิลิปปินส์ถือเป็นสัญลักษณ์ของชนชั้นเกษตร โดยหมายจะเป็นวงดนตรีที่มีเนื้อหาเพื่อชีวิต
แอ๊ดได้มีโอกาสฟังเพลงของ เลด เซพเพลิน, จอห์น เดนเวอร์ , ดิ อีเกิ้ลส์ และ ปีเตอร์ แฟลมตัน จากแผ่นเสียงที่ไข่ได้สะสมไว้เป็นจำนวนมาก ต่อมาทั้ง 3 คนจึงร่วมกันตั้งวงดนตรีขึ้นมา โดยใช้ชื่อว่า คาราบาว เพื่อใช้ในการประกวดดนตรี แสดงบนเวทีในงานของมหาวิทยาลัย โดยเล่นดนตรีแนวโฟล์คในเนื้อหาที่สะท้อนสภาพปัญหาและความเป็นจริงของสังคม
เมื่อกลับมาเมืองไทย แอ๊ดและเขียวได้ร่วมกันเล่นดนตรีในเวลากลางคืน โดยกลางวันแอ๊ดทำงานอยู่ที่การเคหะแห่งชาติ ขณะที่เขียวทำให้กับบริษัทฟิลิปปินส์ที่มาเปิดในประเทศไทย ส่วนไข่ก็ขอลาออกจากวงและแยกตัวออกไปทำงานรับเหมาก่อสร้างอยู่ที่ภาคใต้ ทั้งคู่ออกอัลบั้มชุดแรกของวง ในชื่อ ขี้เมา เมื่อปี พ.ศ. 2524 และแอ๊ดก็ได้ติดต่อวงโฮป ให้มาช่วยโปรดิวซ์และเล่นดนตรีในห้องอัดให้ในอัลบั้มชุดนี้ และทำให้คาราบาวพอเป็นที่รู้จักบ้างในอัลบั้มนี้ แต่ไม่ประสบความสำเร็จมากนัก
ต่อมาในปี พ.ศ. 2525 ได้มีสมาชิกในวงเพิ่มขึ้นมาอีก 1 คน คือ เล็ก - ปรีชา ชนะภัย จากวงเพรสซิเดนท์ (โดยเล็กเป็นเพื่อนร่วมโรงเรียนอุเทนถวายกับแอ็ด) และได้ออกอัลบั้มชุดที่ 2 ในชื่อชุด แป๊ะขายขวด โดยเล็กได้ชักชวนสมาชิกวงเพรสซิเดนท์บางส่วน รวมทั้ง อ๊อด - เกริกกำพล ประถมปัทมะ มือเบสที่ตอนนั้นยังอยู่ในวงเพรสซิเดนท์ ให้มาเล่นเป็นแบ็คอัพของทั้ง 3 คน แต่ก็ยังไม่ประสบความสำเร็จอีกครั้ง
รุ่งเรือง
วงคาราบาว เริ่มเป็นที่รู้จักมากขึ้นในอัลบั้มชุดที่ 3 ในปี พ.ศ. 2526 จากอัลบั้มชุด วณิพก กับสังกัดอโซน่า ด้วยเพลงชื่อเดียวกับอัลบั้ม โดยมีทีมแบ็คอัพชุดเดิม คือสมาชิกกวงเพรสซิเดนท์ บางส่วน และได้หมู - พงษ์เทพ กระโดนชำนาญ เข้ามาร่วมเล่นเครื่องเคาะ, เพอร์คัสชั่นให้ด้วย(และร่วมออกทัวร์คอนเสิร์ทด้วยกัน) บทเพลงจากอัลบั้มนี้มีเนื้อหาที่แปลกแผกไปจากเพลงในยุคนั้น ๆ และดนตรีที่เป็นท่วงทำนองแบบไทย ๆ ผสมกับดนตรีตะวันตก มีจังหวะที่สนุกสนาน ชวนให้รู้สึกคึกคัก เต้นรำได้ จึงสามารถแทรกตัวเองเข้าไปอยู่ในดิสโก้เธคได้เป็นเพลงแรกของไทย และหลังจากอัลบั้มชุดนี้ประสบความสำเร็จ ทำให้แฟนเพลงหลายๆคนต้องไปหาซื้ออัลบั้มชุดแรกและชุดที่สองมาฟัง ทำให้สองชุดแรกขาดตลาดและเป็นชุดที่หายากมากในเวลานั้น ต่อมาในปลายปีเดียวกัน คาราบาวก็ได้ออกอัลบั้มชุดที่ 4 คือ ท.ทหารอดทน ซึ่งได้ เป้า - อำนาจ ลูกจันทร์,เทียรี่ เมฆวัฒนา, อ.ธนิสร์ ศรีกลิ่นดี และ รัช - ไพรัช เพิ่มฉลาด เข้ามาเป็นวงแบ็คอัพ แต่แอ๊ดกลับมีปัญหากับสังกัดอโซน่าในการทำเพลง เนื่องจากอโซน่าไม่อนุญาตให้วงคาราบาวไปอัดเสียงที่ห้องบันทึกเสียงศรีสยาม และให้ใช้ห้องอัดของอโซน่าทั้งที่แอ๊ดรู้ว่าเครื่องมือไม่ทันสมัย รวมทั้งเป็นอัลบั้มแรกของทางวงที่ถูก คณะกรรมการบริหารวิทยุกระจายเสียงและวิทยุโทรทัศน์ (กบว.) สั่งห้ามนำไปเผยแพร่ออกอากาศตามสื่อต่าง ๆ คือเพลง ท.ทหารอดทน และ ทินเนอร์ แต่ถึงกระนั้น ก็ยังประสบความสำเร็จทางด้านยอดขายอย่างมาก
ความโด่งดังของอัลบั้ม ท.ทหารอดทน ทำให้วงคาราบาวทั้งวงได้เป็นนักแสดงรับเชิญในภาพยนตร์เรื่อง ปล.ผมรักคุณ รวมทั้งสมาชิกแบ็คอัพ คือ เทียรี่ เมฆวัฒนา และ อ.ธนิสร์ ศรีกลิ่นดี ด้วย พร้อมกับวงเพรสซิเดนท์ อดีตวงดนตรีที่เล็กและอ๊อดเคยอยู่ และด้วยความโด่งดังของวงคาราบาวนั้น ได้ทำให้เล็กได้รับบทเป็นพระเอกในภาพยนตร์เรื่อง หยุดหัวใจไว้ที่รัก ในปี พ.ศ. 2527
คาราบาวประสบความสำเร็จมากที่สุดในปลายปี พ.ศ. 2527 เมื่อได้ออกอัลบั้มชุดที่ 5 เมด อิน ไทยแลนด์ เป็นอัลบั้มชุดที่ 5 ซึ่งทำยอดขายได้ถึง 5,000,000 ตลับ ซึ่งเป็นสถิติยอดจำหน่ายอัลบั้มเพลงของศิลปินไทยที่สูงที่สุดของไทยที่ขณะนั้นยังไม่มีใครทำลายได้ และเมื่อคาราบาวจัดคอนเสิร์ตใหญ่ครั้งแรก คือ คอนเสิร์ตทำโดยคนไทย ที่เวโลโดรม หัวหมาก ในวันที่ 9 กุมภาพันธ์ พ.ศ. 2528 ก็มียอดผู้ชมถึง 60,000 คน แต่นั่นกลับทำให้เกิดเหตุสุดวิสัยคือผู้ชมขึ้นไปชมคอนเสิร์ตบนอัฒจันทร์ที่เลิกใช้งานแล้ว และมีผู้ชมตีกันกลางคอนเสิร์ต จนกลายเป็นนิยามว่า คาราบาวเล่นที่ไหนก็มีแต่คนตีกัน แอ๊ดได้เตือนเรื่องความปลอดภัยของอัฒจันทร์เป็นระยะๆ ในที่สุดก่อนจบการแสดงครึ่งชั่วโมง และเหลือเพลงที่ยังไม่ได้แสดงอีก 3-4 เพลง เจ้าหน้าที่ตำรวจเกรงว่าอัฒจันทร์จะถล่มลงมาทับผู้ชมจนอาจจะทำให้มีผู้บาดเจ็บจำนวนมาก จึงสั่งยุติการแสดง แอ๊ดจึงประกาศยุติคอนเสิร์ตโดยทันที และเพลงสุดท้ายที่แอ๊ดร้อง คือ รอยไถแปร เพื่อเป็นการปลอบใจและส่งผู้ชมให้ค่อย ๆ ทยอยกลับบ้าน
สมาชิกในวงคาราบาวในยุคนั้นเรียกว่า ยุคคลาสสิก มีสมาชิกในวงทั้งหมด 7 คน ประกอบไปด้วย
แต่เพลงของวงคาราบาวบางเพลง แอ๊ดจะแต่งโดยมีเนื้อหาส่อเสียด จึงมักจะถูกคณะกรรมการบริหารวิทยุกระจายเสียงและวิทยุโทรทัศน์ หรือ กบว. สั่งห้ามนำไปเผยแพร่ออกอากาศอยู่เสมอ ในแต่ละอัลบั้ม เฉพาะในยุคก่อตั้งจนถึงยุคคลาสสิกจะมีเพลง ท.ทหารอดทน, ทินเนอร์ ในอัลบั้ม ท.ทหารอดทน, หำเทียม ในอัลบั้ม เมด อิน ไทยแลนด์ , หำเฮี้ยน ในอัลบั้ม อเมริโกย , วันเด็ก , ผู้ทน , ค.ควาย ค.คน ในอัลบั้ม ประชาธิปไตย และ พระอภัยมุณี ในอัลบั้ม ทับหลัง
แยกย้ายและปัจจุบัน
ในปี พ.ศ. 2532 เป็นปีแยกตัวของสมาชิกวงคาราบาวยุคคลาสสิก โดยเทียรี่ เมฆวัฒนา, อ.ธนิสร์ ศรีกลิ่นดี และเป้า - อำนาจ ลูกจันทร์ ก็ได้แยกตัวออกจากวง และออกอัลบั้มร่วมกันในชื่อชุด ขอเดี่ยวด้วยคนนะ (ก่อนจะแยกย้ายกันไปทำอัลบั้มเดี่ยวจริง ๆ ของแต่ละคน) ส่วนแอ๊ด - ยืนยง โอภากุล ได้แยกออกไปทำอัลบั้มเดี่ยวในชื่อชุด ทำมือ + ก้นบึ้ง และ โนพลอมแพลม โดยมีอ๊อด - อนุพงษ์ ประถมปัทมะ และ เขียว - กีรติ พรหมสาขา ณ สกลนคร รวมทั้งวงตาวันมาร่วมเล่นแบ็คอัพ และเล็ก - ปรีชา ชนะภัย ได้แยกออกไปทำอัลบั้มเดี่ยวในชื่อชุด ดนตรีที่มีวิญญาณ
และในปี 2533 คาราบาวได้ออกอัลบั้มชุดที่ 10 ห้ามจอดควาย โดยชุดนี้มีสมาชิกเหลือเพียง 4 คนคือ แอ็ด, เล็ก, เขียว และ อ๊อด และได้วงตาวันมาร่วมเป็นโปรดิวเซอร์-นักดนตรีห้องอัดเสียง และร่วมเล่นแบ็คอัพให้ด้วย (สมาชิกวงตาวัน ปุ้ม-พงษ์พรม สนิทวงศ์ ณ อยุธยา คีย์บอร์ดและร้องประสาน, ต้น-วงศกร รัศมิทัต กลอง, หมู-กิติพันธ์ ปุณกะบุตร กีต้าร์และคีย์บอร์ด, ปริ๊นส์-มรุธา รัตนสัมพันธ์ กีต้าร์, เพอร์คัสชั่นและคีย์บอร์ด)
และหลังจากทัวร์คอนเสิร์ตอัลบั้มชุดที่ 10 เสร็จสิ้น เขียว - กีรติ พรหมสาขา ณ สกลนคร ก็ลาออกเพื่อไปทำอัลบั้มเดี่ยว และออกอัลบั้มชุดแรกชื่อชุด "ก่อกวน" ส่วนทางวงคาราบาวก็ได้รับสมาชิกเพิ่มเข้ามา มาแทนที่ตำแหน่งที่ออกไปคือ ดุก - ลือชัย งามสม (มือคีย์บอร์ด, ทรัมเป็ท) โก้ - อัทธนันต์ ธนอรุณโรจน์ (มือกลอง) และสมาชิกรับเชิญ น้อย ซานตานอย (คีย์บอร์ด และ แซ็คโซโฟน) ในอัลบั้มชุดที่ 11 วิชาแพะ เมื่อปี พ.ศ. 2534
ในปี พ.ศ. 2535 คาราบาวได้ออกอัลบั้มชุดที่ 12 สัจจะ ๑๐ ประการ หลังจากชุดนี้ เล็ก ได้ขอพักจากวง เพื่อไปทำอัลบั้มเดี่ยว
และในปี พ.ศ. 2536 คาราบาวได้สมาชิกคือ หมี - ขจรศักดิ์ หุตะวัฒนะ (กีตาร์โซโล่) มาร่วมเล่นกีต้าร์ในชุดที่ 13 ช้างไห้ เป็นต้นมา
น้อง - ศยาพร สิงห์ทอง (เพอร์คัสชั่น, เบส ในบางเพลง) ได้มาร่วมเล่นกับคาราบาวในชุดที่ 14 รุ่นคนสร้างชาติ ในปี พ.ศ. 2537 และในอัลบั้มชุดที่ 15 แจกกล้วย เมื่อปี พ.ศ. 2538 และในปีเดียวกันนั้น วงคาราบาวมีอายุครบรอบ 15 ปี คาราบาวจึงได้ออกอัลบั้มชุดพิเศษ ซึ่งเป็นการรวมตัวกันอีกครั้งของสมาชิกในยุคคาสสิกทั้ง 7 คน ในชื่อชุด หากหัวใจยังรักควาย โดยออกมาถึง 2 ชุดด้วยกัน และมีการจัดคอนเสิร์ตปิดอัลบั้มคือ คอนเสิร์ตปิดทองหลังพระ ในปี พ.ศ. 2539 แต่หลังจากคอนเสิร์ตนี้ ชื่อเสียงและความนิยมของวงคาราบาวเริ่มซาลง เนื่องจากกระแสดนตรีที่เปลี่ยนไป แต่ทางวงก็ยังคงผลิตผลงานออกมาอยู่อย่างสม่ำเสมอ โดย เล็ก - ปรีชา ชนะภัย, เทียรี่ เมฆวัฒนา ที่แยกตัวออกไปได้กลับมาร่วมวงอีกครั้งตั้งแต่อัลบั้มอเมริกันอันธพาลในปี พ.ศ. 2541 จนถึงปัจจุบัน มีเพลงดังในช่วงซบเซานี้คือเพลง บางระจันวันเพ็ญ ในอัลบั้มชุด เซียมหล่อตือ หมูสยาม และทางวงก็ได้รับสมาชิกใหม่คืออ้วน - ธนะสิทธิ์ พันธุ์พงษ์ไทย ในตำแหน่งมือกลอง, ขลุ่ย และ แซกโซโฟนตั้งแต่อัลบั้มชุด สาวเบียร์ช้าง ในปี พ.ศ. 2544 จนถึงปัจจุบัน
หลังจากนั้นในปี พ.ศ. 2550 ซึ่งเป็นปีที่ทางวงวางจำหน่ายอัลบั้ม ลูกลุงขี้เมา ที่ทางวงจัดทำขึ้นเพื่อฉลองครบรอบ 25 ปี ทางวงได้ปรับไลน์อัพของวงไปเป็นลักษณะแบบปัจจุบัน เนื่องจากน้อง - ศยาพร สิงห์ทอง ได้ขอลาออกจากวงจากปัญหาเรื่องสุขภาพ และได้เสียชีวิตไปเมื่อวันที่ 6 มีนาคม พ.ศ. 2557
ต่อมาในช่วงปลายปี พ.ศ. 2553 มีกระแสข่าวออกมาว่า เนวิน ชิดชอบ แกนนำพรรคภูมิใจไทย ได้เข้าซื้อกิจการทั้งหมดของคาราบาว เพื่อผลประโยชน์ด้านการเมือง และเพื่อให้การบริหารจัดการในวงมีความคล่องตัวมากขึ้น แต่วินิจ เลิศรัตนชัย ผู้บริหารบริษัท เฟรชแอร์ เฟสติวัล จำกัด ในฐานะผู้จัดมหกรรมดนตรี 30 ปี คาราบาว ซึ่งเป็นการแสดงดนตรีของคาราบาวในวาระครบรอบ 30 ปีของวง ซึ่งแสดงเป็นคอนเสิร์ตใหญ่ตลอดทั้งปี พ.ศ. 2554 ถึง พ.ศ. 2555 เพื่อโปรโมทอัลบั้มกำลังใจคาราบาว 30 ปี ได้ปฏิเสธข่าวดังกล่าว
จนถึงปัจจุบันนี้ คาราบาวมีอัลบั้มทั้งสิ้น 29 ชุด โดยอัลบั้มชุดล่าสุดที่วงคาราบาวออกจำหน่าย คือ 40 ปี ฅนคาราบาว ซึ่งวางจำหน่ายในปี พ.ศ. 2565 ซึ่งไม่นับรวมถึงอัลบั้มพิเศษของทางวงหรือของสมาชิกในวง หรือบทเพลงในโอกาสพิเศษต่าง ๆ ซึ่งถ้าหากนับรวมกันแล้วคงมีไม่ต่ำกว่า 100 ชุด มีเพลงไม่ต่ำกว่า 1,000 เพลง เป็นวงดนตรีที่ได้รับการกล่าวขานมากที่สุดทั้งในวงการดนตรีทั่วไปและวงการเพลงเพื่อชีวิต เป็นที่รู้จักของผู้คนในสังคมทุกเพศ ทุกวัย ไม่จำกัดเฉพาะกลุ่มผู้ฟังเพลง หรือผู้ที่นิยมในเพลงเพื่อชีวิตเท่านั้น จนได้รับการกล่าวขานว่าเป็น ตำนานเพลงเพื่อชีวิต
เส้นเวลา
ที่มาของเส้นเวลา : https://en.wikipedia.org/wiki/Carabao_(band)#Membership_timeline
ประเทศจอร์แดน
ราชอาณาจักรฮัชไมต์จอร์แดน (Hashemite Kingdom of Jordan; المملكة الأردنية الهاشمية) หรือที่เรียกกันทั่วไปว่า จอร์แดน (Jordan; الأردن Al-Urdunn อัลอุรดุน) เป็นประเทศในตะวันออกกลาง มีพรมแดนติดกับประเทศซีเรียทางทิศเหนือ ติดต่อกับอิรักทางทิศตะวันออกเฉียงเหนือ ติดต่อกับซาอุดีอาระเบียทางทิศตะวันออกและทิศใต้ รวมทั้งติดต่อกับอิสราเอลและดินแดนที่อิสราเอลครอบครองทางทิศตะวันตก
จอร์แดนเป็นประเทศที่เกือบไม่มีทางออกสู่ทะเล มีชายฝั่งทะเลเดดซีร่วมกับอิสราเอลและดินแดนที่อิสราเอลครอบครอง มีชายฝั่งอ่าวอะกาบาร่วมกับอิสราเอล ซาอุดีอาระเบีย และอียิปต์
ภูมิอากาศ
ร้อนแห้ง และมีฤดูหนาวที่เย็นและชื้นแบบเมดิเตอร์เรเนียน
การเมืองการปกครอง
ระบอบการปกครอง ระบอบราชาธิปไตยกึ่งภายใต้รัฐธรรมนูญ สมเด็จพระราชาธิบดีธิบดีเป็นประมุขรัฐ
บริหาร
ฝ่ายบริหาร มีนายกรัฐมนตรีเป็นหัวหน้ารัฐบาล
ตุลาการ
ฝ่ายตุลาการ เป็นระบบศาลสูง (High Court) ระบบกฎหมายใช้กฎหมายอิสลามเป็นพื้นฐานผสมกับกฎหมายออตโตมัน-อียิปต์ โดยนำรูปแบบมาจากประมวลกฎหมายนโปเลียนเป็นประมวลกฎหมายแพ่งของฝรั่งเศส